Van Breda-moorde: Selfoon glo gebruik vir soektog oor VSA-bylmoord | Netwerk24
Van Breda-moorde: Selfoon glo gebruik vir soektog oor VSA-bylmoord
Deur Maygene de Wee 20 Maart 2015 18:14
Christopher Porco. Foto: Philip Kamrass/AP
​’n Selfoon wat die polisie met die moordtoneel van die Van Breda-gesin van Stellenbosch kan verbind, is glo gebruik om inligting oor ’n bylmoord in Amerika op te soek.
Die selfoon is glo kort voor die bylmoord op drie lede van die Van Breda-gesin op die De Zalze-landgoed gebruik om op die internet op te lees oor die bylaanval op Peter en Joan Porco in November 2004 in Bethlehem, Amerika.
Christopher Porco (destyds 21) het sy ouers met ’n brandweerbyl aangeval. Sy pa het op die toneel gesterf en sy ma se gesig is vermink, maar sy het die aanval oorleef.
Volgens twee polisiebronne ná aan die ondersoek na die Van Breda-moorde is selfone en rekenaars forensies ondersoek en daar is glo bewyse gevind dat een selfoon gebruik is om op te lees oor die Porco-aanval.
■ ​​Terapiespan 'sê nie Henri mag Marli van Breda nie besoek'​
■ ​​​Kontak met geliefdes ‘help Marli genees’​​
Martin van Breda (54), sy vrou Teresa (55) en hul oudste seun Rudi (22) is die aand van 26 Januarie in hulle huis op die De Zalze-landgoed in Stellenbosch vermoor.
Marli van Breda (16) is met ’n byl teen die kop gekap en haar nekslagaar is glo met ’n mes gesny. Sy word tans versorg in ’n private rehabilitasiesentrum. Henri van Breda (20) het ook die aanval oorleef en gaan tans tuis by familie in Kaapstad.
Ben Rootman, ’n familiewoordvoerder, het Vrydag gesê hulle gaan nie op enige van die beweringe kommentaar lewer nie omdat dit alles deel van die polisie-ondersoek kan wees.
’n Provinsiale polisiewoordvoerder, kapt. Frederick van Wyk, het Vrydag gesê ook die polisie gaan nie kommentaar lewer nie.
■ Fortuin wink vir Henri van Breda
■ Bylmoordsaak: Polisie vermy oorhaastigheid
■ Henri van Breda het homself glo in winkel ontbloot
■ Moorde: span dalk vervang
■ Marli van Breda praat nie, maar herken familie op foto’s
■ Bylmoorde: Marli van Breda sal dalk nie kan vertel
■ Maatskappy sal sê oor moordhuis
■ Bylmoord: Hoekom vat die polisie so lank?
■ Bylmoorde: medies moontlik om te leef ure nadat nekslagaar afgekap is
■ Gewonde sus kan praat
■ Henri van Breda se storie
■ 4,5 minute om ’n ambulans te ontbied
■ Henri van Breda het regspan
■ Bylmoorde: Luister hier na seun se noodoproep
■ Van Breda's se buurman trou op dag van treurspel
■ Valke-speurder lei ondersoek na bylmoorde
■ Vriendin van die Van Breda-gesin neem haar eie lewe
■ Van Breda-seun in oom se sorg, ‘reeds ondervra’
■ Bylmoord op 3 by gholflandgoed